Jacques Ignace Hittorff
Jacques Ignace Hittorff var en tysk-fransk arkitekt. Han kom til Paris i 1810 og blev elev af Charles Percier.
Hittorff påviste i 1820'erne ved studier af de antikke græske templer på Sicilien, at disse havde været bemalede. Hans studier blev publiceret fra 1826. Efter 1830 blev han stadsarkitekt i Paris og opførte bl.a. kirken Saint-Vincent-de-Paul i 1844 og jernbanestationen Gare du Nord i årene 1861-1865 samt omlagde Concordepladsen, Avenue des Champs-Élysées og Place de l'Étoile (også kaldet Place Charles de Gaulle).